projecte-aina/catalan_government_crawling huggingface dataset:
La majoria dels municipis d'Isona i d'Abella de la Conca
El passat 10 de març de 2020, el Sr.
Sisco Amorós i Capdevila, sots president del Centre d'Estudis d'Isona i Conca Dellà signava el document on cedia en comodat al Departament de Cultura, per a ser custodiades a l'Arxiu Comarcal del Pallars Jussà, un total de 134 plaques de vidre de fotografies antigues de la comarca.
Les plaques de vidre van ser comprades fa uns anys a un antiquari pels responsables del Centre d'Estudis d'Isona i Conca Dellà.
Van estar dipositades al Museu de la Conca Dellà al municipi d'Isona fins que van ingressar a l'arxiu comarcal.
Es troben en bon estat de conservació, tenen unes mides de 10 x 15 i 9 x 12 centímetres, i tenen una cronologia que va des del primer al segon quart del S.XX i sense conèixer l'autor de les mateixes.
L'Arxiu Comarcal les ha netejat, digitalitzat i està treballant en la confecció d'un inventari definitiu.
Principalment són fotografies en blanc i negre dels municipis i nuclis següents: Abella de la Conca, Castell d'Orcau, Conques, Figuerola d'Orcau, Orcau, Basturs, paisatges i interiors d'esglésies.
Podeu veure les fotografies en aquest enllaç:
Àlbum fotogràfic de 134 plaques de vidre del Centre d'Estudis d'Isona i Conca Dellà
A l'Arxiu Comarcal del Pallars Sobirà el dijous 15 de novembre de 10 a 14 h
La web de transparència: com informar la gestió documental
Qüestions bàsiques per a la tramitació d'expedients electrònics
Model d'implantació de l'administració electrònica als ajuntaments de la Diputació de Lleida.
1 Jose Carlos Sabaté Zabay, responsable de transparència del Consell Comarcal del Pallars Sobirà
Carme Maria Marugan Vallvé, directora de l'Arxiu Comarcal del Pallars Sobirà
Gerard Serra Martínez, tècnic informàtic i assessor de projectes IT de la Diputació de Lleida
Lloc: Arxiu Comarcal del Pallars Sobirà, carrer Joaquim Sostres s/n Sort 25560
Inscripcions: Escola d'Administració Pública de Catalunya aquest enllaç
Presentades les bases de la 4a convocatòria de la beca de recerca del Pallars Jussà, Mossèn Jesús Castells i Serra 2014
Acte de presentació de la IVa edició de la beca Mn.Jesús Castells i Serra 2014.
El passat 11 de juny a la seu de l'arxiu comarcal es va fer la presentació als mitjans de comunicació de la comarca, de les bases de la convocatòria de la IV aBECA DE RECERCA DEL PALLARS JUSSA, MOSSÈN JESÚS CASTELLS I SERRA 2014.
La beca, creada a l'any 2011 per iniciativa de l'Ajuntament de Tremp, el Consell Comarcal del Pallars Jussà i el Departament de Cultura de la Generalitat de Catalunya, té la finalitat de promoure, divulgar i fomentar la cultura a la comarca del Pallars Jussà, en especial en la recerca del patrimoni documental del Pallars.
La dotació de la beca és de 3.000 euros aportats per les administracions organitzadores, el pagament del qual es fa en dos fases, un pagament de 1.500 euros tot just quant s'ha anunciat el veredicte del jurat, i els altres 1.500 euros restants un cop el guanyador ha entregat el treball resultant de la seva recerca.
Per presentar-se a la beca cal fer una proposta d'un projecte de 5 a 10 folis.
El projecte s'ha de centrar en qualsevol dels fons documentals existents a l'Arxiu Comarcal del Pallars Jussà.
El termini de presentació de la documentació necessària és fins el 31 de juliol 2014, a l'arxiu comarcal del Pallars Jussà.
Com a novetat en aquesta quarta edició:
- S'ha apuntat la rellevància de disposar d'una beca d'aquestes característiques a la comarca del Jussà, doncs pocs arxius comarcals disposen d'aquest element dinamitzador del patrimoni documental.
- La consolidació de la beca que ja arriba a la seva quarta edició.
- La incorporació com a membres del jurat de Francesc Farràs i Grau i d'Arcadi Castillo Cadena, que formaran part del jurat conjuntament amb els anteriors membres: Marta Sancho Planas, Francesc Prats Armengol i Xavier Tarraubella Mirabet, el que consolida i prestigia el jurat de la beca.
- Publicació en format llibre dels treballs guanyadors de la 1a i 2a edició aproximadament a l'octubre o novembre de 2014.
- Col·laboració d'IDAPA (Institut per al Desenvolupament i la Promoció de l'Alt Pirineu i Aran), amb una aportació econòmica que ajudarà a les despeses de la publicació dels treballs guanyadors.
- Incorporació a les bases de la beca, el guanyador de la qual haurà de presentar un exemplar del seu treball complert i un altre exemplar en una versió adaptada per a una futura publicació.
Per tal de complir amb les directrius establertes durant l'etapa de desconfinament s'estableix el servei de consulta amb cita prèvia, de 9 a 14h
Per tal de complir les directrius establertes durant l'etapa de desconfinament, l'Arxiu Comarcal del Pallars Sobirà estableix el servei de consulta amb cita prèvia a través del correu electrònic; [EMAIL] i/o del telèfon; 973 621 409.
L'arxiu respondrà indicant el dia i l'hora en què pot efectuar la consulta.
Aspectes importants a tenir en compte:
Per a més informació, podeu consultar la infografia.
El 21 de novembre es va presentar la nova col·lecció 'Beca Mossèn Jesús Castells i Serra', la col·lecció preveu l'edició dels treballs guanyadors de la beca del mateix nom, nascuda al Pallars Jussà a l'any 2011
Portada dels dos primers llibres de la col·lecció, números 1 i 2
Amb el nom de Col·lecció Beca Mossèn Jesús Castells i Serra, els organitzadors de la beca de recerca del Pallars Jussà, Mossèn Jesús Castells i Serra, van presentar al públic l'edició dels dos primers treballs guanyadors de la beca en les passades edicions de 2011 i 2012.
La beca nascuda a l'any 2011, finançada per l'Ajuntament de Tremp, el Consell Comarcal del Pallars Jussà i el Departament de Cultura de la Generalitat de Catalunya, pretén promoure, divulgar i fomentar la cultura a la comarca del Pallars Jussà, especialment estimular la recerca sobre els fons documentals dipositats a l'arxiu comarcal.
Dotada amb 3.000 €, amb caràcter anual, el jurat premia el millor projecte presentat, el guanyador/a disposa d'un any per desenvolupar-ho, presentar el treball definitiu del seu estudi i exposar-ho en forma de conferència.
En aquesta presentació, s'han editat els treballs guanyadors de les dues primeres edicions:
2011 "La vida a Tremp en l'època baixmedieval a través de les actes del Consell de la vila (1476-1517)" a càrrec dels historiadors Carme Muntaner i Alsina i Pau Castell i Granados.
2012 "Anàlisi de la població reclusa de la presó del partit judicial de Tremp (1938-1939)" a càrrec de la historiadora Noemí Riudori Garcia.
La secretaria de la beca, pretén editar els treballs guanyador en cada edició.
En la edició d'aquesta col·lecció s'ha tingut la col·laboració d'IDAPA.
Els dos volums ja estan a la venta i es poden trobar també a l'Arxiu Comarcal del Pallars Jussà.
L'Arxiu Comarcal del Pallars Jussà restarà tancat les tardes del divendres 13 i dilluns 16 de març de 2020, disculpeu les molèsties.
L'Arxiu Comarcal del Pallars Jussà restarà tancat les tardes del dilluns 10 i dimecres 12 de febrer i tot el dia el divendres 14 de febrer de 2020.
El 1995 es va inaugurar l'edifici de l'Arxiu Comarcal del Pallars Sobirà
El 28 d'abril de 1995 el Conseller de Cultura de l'època, l'honorable Joan Guitart i Agell, inaugurava l'edifici de l'Arxiu, aleshores denominat Arxiu Històric Comarcal de Sort.
El conveni de creació de l'Arxiu Comarcal es va signar el 27 de juliol de 1992 entre el Departament de Cultura de la Generalitat de Catalunya i l'Ajuntament de Sort, i per a la seva construcció el consistori va cedir els terrenys de "Tarrobet".
Les obres van costar 73 milions de pessetes (encara no existia l'euro!).
El divendres 19 de juny a les 19.30 hores a l'Arxiu Comarcal del Pallars Sobirà
El dia 19 de juny es presenta la segona edició, revisada i ampliada, del llibre Aïna.
Vocabulari temàtic del dialecte Pallarès, publicada pel Consell Cultural de les Valls d'Àneu.
Es tracta d'un conjunt de paraules recollides de diferents parlants populars per un equip de professores i mestres del Pallars Sobirà, en un format escolar que facilita la consulta i la difusió d'aquest vocabulari temàtic.
L'equip està format per Rosa M. Anglada, Elena Fo, Assumpta Gelats, Ester Isus, Carme Jové, Anna Mestre, Pilar Mur i Gemma Orteu, coordinades per Rosa Ramoneda.
Durant el 2015, l'Arxiu Comarcal del Pallars Sobirà ha conclòs el Cens d'Arxius de la seva comarca i ha dirigit el Cens d'Arxius de l'Alta Ribagorça.
La comarca del Pallars Sobirà està vertebrada pel riu Noguera Pallaresa i els seus afluents, i la seva superfície assoleix els 1.377,90 km 2.
La densitat de població és de 5,2 hab/km 2, una de les més baixes de tot Catalunya.
Aquesta minsa població es reparteix en 15 municipis, 10 EMDs i un total de 88 nuclis urbans reconeguts.
Però l'activitat cultural comarcal és destacable.
La tradició associativa és força important, i hem consignat 68 unitats censades referides a Associacions i Fundacions, el que dona una ràtio de 106,18 habitants/unitats censades, si ho posem en relació amb el total poblacional.
El Cens d'Arxius ens ha permés identificar un total de 149 unitats censals: s'han realitat 123 (82,6%), 15 no han estat possibles (10%) i 11 han estat descartades (7,4%).
Considerem que els resultats han estat força positius, tant pel que fa a l'aspecte quantitatiu com al qualitatiu.
En el cas del Pallars Sobirà, l'execució del cens d'Arxius ha permès:
- millorar el coneixement dels Fons documentals comarcals
- augmentar la conscienciació dels titulars de Fons, pel que fa referència a la seva preservació i catalogació
- detectar els casos problemàtics pel que es refereix a la correcta conservació de la documentació
- millorar la coneixença de l'Arxiu Comarcal i de les seves activitats
- donar a conèixer la possibilitat de l'ingrés de Fons a l'Arxiu Comarcal per a la seva custòdia.
Des de l'Arxiu Comarcal del Pallars Sobirà també s'han coordinat els treballs del Cens d'Arxius de l'Alta Ribagorça, una de les comarques més petites de Catalunya.
En aquest cas, s'han identificat 80 unitats censals: 70 han estat realitzades (87,5%), 3 no han estat possibles (3,8%) i 7 han estat descartades (8,7%).
A més, s'han portat a terme 12 fitxes del Cens Fotogràfic.
Presentació del llibre de Claude Collet Metamorfosi de la dona.
Esteve Albert i Corp va néixer a Dosrius (Maresme) el 1914 i morí a Andorra la Vella el 1995.
Fou un activista cultural i polític que desenvolupà una intensa tasca a Catalunya, Andorra i la Catalunya Nord.
Estudià al Seminari de Barcelona entre 1925 i 1930, fou membre, entre altres entitats, de la Federació de Joves Cristians de Catalunya, d' Estat Català i fundador de Nosaltres Sols! i del Front Nacional de Catalunya.
Col·laborà en l' Obra del Cançoner Popular.
Durant la Guerra Civil, fou membre i comissari de la Comissaria General de Ports i Fronteres de la Generalitat, actuant al Pirineu i al Maresme.
Al final de la guerra passà a França i fou detingut i empresonat a Ondarreta
El 1940 torna a Mataró i es casa amb Magdalena Subirà amb qui tindrà sis fills.
Col·laborà amb les xarxes d'evasió aliades de la Segona Guerra Mundial i amb la resistència catalana i els exiliats culturals i polítics a l'exterior (Josep Maria Batista i Roca, Josep Tarradellas, Pau Casals, Pompeu Fabra, etc), durant el franquisme.
Té carrers i places a Andorra la Vella, Escaldes-Engordany, Dosrius, Mataró i Bellcaire d'Empordà.
Fou escriptor en prosa i poesia (64 llibres editats), autor i realitzador teatral (27 obres) i historiador sobre l'edat mitjana a Catalunya.
Creà el primer pessebre vivent (Engordany, Principat d'Andorra, 1955) i muntatges escènics referents a personatges o episodis històrics catalans, com el Retaule de sant Ermengol, a la Seu d'Urgell o Bandera de Catalunya, la fi del Comtat d'Empúries, a Bellcaire d'Empordà.
El fons documental, de 55 m, es complementa amb el fons fotogràfic que recull una temàtica molt diversa: presentacions de llibres, obres de teatre i pessebres vivents, homenatges a escriptors catalans, excursions i visites a monuments o indrets singulars, material per als seus llibres, i altres de caire més personal o familiar.
Aquestes imatges corresponen geogràficament a Andorra, Catalunya Nord i una part molt àmplia i diversa del territori català.
Es poden visualitzar 4.562 imatges
A l'Arxiu Comarcal del Pallars Sobirà del 17 de setembre al 31 d'octubre de 2018
L'objectiu principal del Life+ Nature "LimnoPirineus" és la millora de l'estat de conservació de diferents hàbitats aquàtics de l'alta muntanya dels Pirineus: les molleres, les fonts carbonatades i els rius i estanys.
Les espècies objectiu inclouen la planta aquàtica Luronium natans, alguns amfibis com la granota roja ( Rana temporaria ), el tòtil ( Alytes obstetricans ) i el tritó Pirinenc ( Euproctus asper ), el cavilat ( Cottus gobio ), un peix endèmic dels Pirineus Centrals, i alguns mamífers que s'alimenten en el medi aquàtic com ara l'almesquera ( Galemys pyrenaicus ), la llúdriga comuna ( Lutra lutra ), i dues espècies de ratpenats el de ferradura petit ( Rhinolophus hipposideros ) i l'orellut alpí ( Plecotus macrobullaris ).
El projecte el coordina el Centre d'Estudis Avançats de Blanes (CEAB-CSIC) i compta amb la participació del Conselh Generau d'Aran, Forestal Catalana S.A., el Departament d'Agricultura, Ramaderia, Pesca, Alimentació i Medi Natural (Generalitat de Catalunya), Sorelló Estudis al Medi Aquàtic S.L. i la Universitat de Barcelona.
La Diputació de Lleida actua com a entitat cofinançadora.
La zona objectiu del projecte inclou tres espais de la Xarxa Natura 2000 (SCI) dels Pirineus, el Parc Nacional d'Aigüestortes i Estany de Sant Maurici, el Parc Natural de l'Alt Pirineu i l'Estanho de Vielha.
Les principals amenaces que afecten aquests hàbitats i espècies inclouen:
Les principals accions del projecte inclouen:
Els resultats esperats inclouen:
L'exposició itinerant del projecte LimnoPirineus és una eina didàctica auto-explicativa que s'ha generat per divulgar els valors naturals que fonamenten el projecte.
L'exposició està muntada en 11 plafons roller-up i tracta sobre els arguments ecològics dels quatre ecosistemes en que treballem: rius, estanys, mulleres i fonts calcàries.
Inclou imatges i petites explicacions sobre espècies vegetals i animals representatives d'aquests quatre ecosistemes.
Horari: setembre de dilluns a divendres de 10 a 14 h, octubre: de dilluns a dijous de 10 a 14 h i de 16 h a 18 h i divendres de 10 a 14 h.
Amb el projecte 'Els traslladats del cementiri militar de Tremp al Valle de los Caídos'
"Els traslladats del cementeri militar de Tremp al Valle de los Caídos", de la historiadora Noemí Riudor Garcia, ha estat el projecte guanyador de la 9a beca de recerca del Pallars Jussà, homenatge a Mossèn Jesús Castells i Serra 2019.
En la beca, dotada de 3.000 € bruts, més la publicació del treball definitiu, hi col·laboren a parts iguals el Consell Comarcal del Pallars Jussà, l'Ajuntament de Tremp i el Departament de Cultura de la Generalitat de Catalunya.
El tribunal considera que aquesta proposta "suposa una aportació al coneixement global del cost humà de la Guerra Civil Espanyola amb l'estudi de les inhumacions del cementiri de Tremp i el seu trasllat al Valle de los Caídos, contribuint d'aquesta forma a la recuperació de la memòria històrica.
Així mateix, valora l'oportunitat de la recerca per restituir i reparar un greuge històric a moltes famílies de l'estat espanyol i facilitar la localització de de les restes dipositades en aquell indret."
Mitjançant conveni amb l'Ajuntament de Tremp
Maria Dolors Vila Revés a l'Arxiu Comarcal del Pallars Jussà
El passat 8 d'octubre de 2019, es va signar el conveni de cessió en comodat entre l'artista barcelonès Joaquim Pujol Grau i la Sra.
Maria Dolors Vila Revés i l'Ajuntament de Tremp, per tal d'ingressar una documentació relacionada amb l'obra de la Passió a Tremp dels anys 1959-1969, relacionada amb la natalitat trempolina de la Sra.
Maria Dolors Vila i ser dipositada a l'Arxiu Comarcal del Pallars Jussà.
Alhora, Pujol Grau, va ingressar llibres editats per l'Associació de la Fira d'Art de Salàs de Pallars, llibrets certificats, catàlegs, retalls de premsa, etc relacionada amb Tremp i la comarca del Pallars Jussà i pròpiament dita, documentació relacionada amb la seva projecció mundial com artista i la seva relaciona artística amb Tremp i la comarca del Jussà.
Joaquim Pujol Grau, va néixer a Barcelona l'any 1938.
Es formà a Barcelona, a l'Escola de Belles Arts de Sant Jordi amb el pintor Nolasc Valls.
Les seves primeres pintures foren paisatges i figures de realització acurada.
Vers l'any 1968 s'aproximà al camp de la investigació estètica i assajà la realització de treballs amb materials pobres.
Juntament amb Albert Casals i Lluís Rey i Polo formen el grup Tres punts de vista (1975).
Ha fet també escultures i obres de caràcter ornamental, com el timpà, en ferro, per a la col·legiata de Tremp, al Pallars Jussà.
Divendres 15 de novembre de 2019, a les 18 hores a la sala de conferències de l'Epicentre, Passeig del Vall, 13 de Tremp
L'any 1947 el Pallars Jussà rep una notícia que sacseja la comarca i canvia, durant dècades, la vida a la tranquil·la i idíl·lica vall de Manyanet: la creació per part de l'Instituto Nacional de Industria (INI) de l'empresa ENHER per aprofitar mitjançant l'energia hidroelèctrica amb les aigües del riu Noguera Ribagorçana.
Les obres dels aprofitaments hidroelèctrics fan que hi hagi necessitat de grans quantitats de ciment per poder executar-les.
L'empresa troba en el poble de Xerallo el racó idoni per emplaçar una fàbrica de ciment que abastirà les necessitats per fer les preses, les cases dels treballadors i altres obres.
S'executa una opció de compra que tenia una altra empresa de l'INI, MIPSA, d'una cimentera situada a Ràvels, Bèlgica.
Després d'un espectacular transport mitjançant vaixell fins a Tarragona i amb camions fins a l'emplaçament, el muntatge es construeix a velocitat de vertigen, entrant ja en funcionament l'any 1950 i treballant a ple rendiment a partir de 1951.
Des d'aquest any se succeiran fenòmens que canviaran la vida al Pallars gràcies a aquesta joia industrial: arribada de gent d'altres províncies espanyoles, el pas de trens i camions amb ciment, l'inici de nous negocis vinculats amb la cimentera, els moviments socials que es generen a la comarca, la presència d'un tros de Xerallo en molts embassaments de Catalunya i Aragó, etc.
Tota aquesta vida que es genera a la comarca caurà estrepitosament l'any 1973, quan l'INI ven la cimentera a un trust format per altres cimenteres catalanes, que adquireixen la fàbrica per tal d'enfonsar un competidor molt fort, tant en preu com en qualitat del ciment.
La pèrdua d'aquesta indústria va ser molt notada en aquesta comarca, que va perdre un dels seus actius industrials més importants.
Des de llavors, la vida a la vall de Manyanet ha tornat al seu curs anterior a la cimentera, ja que s'ha recuperat la tranquil·litat i l'oblit en què està sumida aquella zona, no sense recuperar part d'aquella essència de vida durant els estius i festius, en què gent amb orígens a la cimentera, amb relació amb ENHER i altres que han vingut més endavant, tornen al poble.
En aquest treball s'ha intentat recopilar molta de la informació sobre Xerallo, la qual està molt escampada, amagada, oblidada o fins i tot perduda.
Amb la construcció del relat de Xerallo es fa justícia amb un dels 150 elements imprescindibles del patrimoni industrial català, un fenomen poc investigat i amb una importància vital per al Pallars Jussà.
A càrrec del geògraf Alberto Guijarro Pérez, guanyador de la 8a beca Mn.
Onzè fons municipal que ingressa a l'Arxiu Comarcal del Pallars Jussà
El passat 5 de desembre de 2019 es va signar el conveni de cessió en comodat per ingressar el fons documental de l'Ajuntament d'Isona i Conca Dellà amb el Consell Comarcal del Pallars Jussà i el Departament de Cultura de la Generalitat de Catalunya.
El municipi d'Isona i Conca Dellà va néixer l'any 1970 amb l'annexió de diferents pobles: Isona, Covet, Llordà, masos de Sant Martí, Siall, Benavent de la Conca, Biscarri, Gramenet, Montodó, Conques, Sant Romà d'Abella, Basturs, Orcau i Figuerola d'Orcau.
La documentació ingressada té una cronologia que va des de l'any 1939 fins a l'any 2000 d'aquests nuclis de població, amb uns 50 metres lineals de documentació propiament municipal.
Amb aquest ingrés són ja 11 els ajuntaments ingressats de la comarca a l'Arxiu Comarcal del Pallars Jussà.
L'Arxiu Comarcal del Pallars Sobirà acull l'Exposició Telescopi Assumpció Català que es podrà visitar a la Sala d'exposicions de l'Arxiu en l'horari d'obertura d'aquest, del 27 de gener al 7 de febrer de 2020.
Cartell de l'Exposició Telescopi Assumpció Català
Assumpció Català (Barcelona 1925-2009) va ser professora de la Universitat de Barcelona i la primera professora numerària astrònoma a la universitat espanyola, càrrec que va aconseguir l'any 1974.
Es va llicenciar el 1953 a la Secció de Matemàtiques de la UB.
La seva tesi doctoral es va centrar en l'astronomia galàctica; en particular, en l'estudi del moviment de les estrelles del disc de la Via Làctia.
Va ser docent a la UB des del 1953 fins al 1990.
La seva recerca es va especialitzar en l'evolució de les taques solars, la dinàmica dels sistemes estel·lars i la història de l'astronomia Al-Àndalus.
Va treballar a la Universitat de París VI i va ser reconeguda amb la Creu Sant Jordi de la Generalitat de Catalunya l'any 2009.
El telescopi Assumpció Català, forma part de l'Observatori-Aula del Centre d'Observació de l'Univers, al Parc Astronòmic del Montsec.
Es tracta d'un telescopi reflector Dall-Kirkham de 50 centímetres de diàmetre.
Està completament automatitzat i disposa d'una càmera CCD, així com, de diversos filtres que permeten obtenir imatges astronòmiques de qualitat.
El telescopi Assumpció Català, permet que els visitants del Parc puguin observar de manera simultània des de dos cossos del Sistema Solar fins a galàxies de l'Univers remot.
Ens endinsem al món de les xarxes socials a través d'aquesta plataforma per tal de posar en relleu la feina que fem els arxivers.
Pretenem explicar a tots aquells que ens vulgueu seguir quines novetats hi ha a l'Arxiu Comarcal del Pallars Sobirà, quina tipologia de documentació conservem, de quants fons disposem, quines eines utilitzem per preservar la documentació i intentarem resoldre totes aquelles preguntes que ens feu arribar.
L'Arxiu Comarcal del Pallars Sobirà romandrà tancat fins a nou avís, però, seguim disponibles en línia.
En compliment de les directrius donades des del Govern de la Generalitat a través de la Secretaria d'Administració i funció pública, en el marc del pla d'emergències PROCICAT, de malalties emergents, des de dilluns 16 de març fins a nou avís l'Arxiu Comarcal del Pallars Sobirà romandrà tancat.
Podeu consultar la nostra pàgina web; http://xac.gencat.cat/ca/llista_arxius_comarcals/pallars_sobira/, per accedir als inventaris i la documentació que estan disponibles en línia.
I també teniu disponibles els següents enllaços:
Us informem que podeu continuar dirigint les vostres consultes a l'adreça de correu electrònic de l'arxiu [EMAIL] i us atendrem el més aviat possible.
Mentrestant, us demanem que seguiu les directrius i consells que des de les autoritats sanitàries i de protecció civil arriben.
Moltes gràcies i a tots i disculpeu les molèsties.
T'agradaria crear les teves fotografies o el teu àlbum familiar amb aquesta tècnica?
Doncs ara pots, amb aquest taller pràctic per crear directament imatges 3D o transformar imatges 2D en tridimensionals.
I també amb algunes idees de com organitzar, conservar i presentar les imatges 3D per a la seva recuperació i impressió.
En aquest curs aprendrem a conèixer els fonaments teòrics de la tridimensionalitat.
Director de l'Arxiu Comarcal de l'Alt Urgell
La inscripció es fa presencialment al centre o mitjançant l'abonament del preu del curs i fent arribar el resguard de l'ingrés (original o digitalització), juntament amb la butlleta d'inscripció complimentada a l'Arxiu Comarcal de l'Urgell (carrer de les Sitges, 4 de Tàrrega o a l'adreça electrònica [EMAIL] )
Adults i infants a partir de 10 anys
Arxiu Comarcal de l'Urgell, Ajuntament de Tàrrega, Consell Comarcal de l'Urgell